smcproject/ml-wiki-sentences huggingface dataset:
സാൻഡേഴ്സൺ സ്കൂളിൽ വംശീയ ഭാഷയും പെരുമാറ്റവും അനുഭവിച്ചിട്ടുണ്ട് (തുപ്പിയത് ഉൾപ്പെടെ) കൂടാതെ 1984-ലെ ഒളിമ്പിക് സ്വർണ്ണ മെഡലിന് ശേഷം താൻ യഥാർത്ഥത്തിൽ ബ്രിട്ടീഷുകാരിയല്ലെന്ന് വംശീയ വിദ്വേഷമുള്ള ഒരു കത്ത് ലഭിച്ചതിനെ കുറിച്ച് സംസാരിച്ചു.
2020 ഒക്‌ടോബറിൽ അവർ സ്കൈ സ്‌പോർട്‌സിനോട് പറഞ്ഞു, "കറുത്ത കായിക താരങ്ങൾക്ക് ഇപ്പോൾ ഉള്ള ശബ്ദം ഇല്ല, അതിനാൽ എനിക്ക് എന്റെ സ്വന്തം പോരാട്ടങ്ങളിൽ പോരാടേണ്ടി വന്നു", കൂടാതെ കായിക ഭരണ സമിതികളിൽ കറുത്ത, ഏഷ്യൻ, ന്യൂനപക്ഷ പ്രാതിനിധ്യം തുടരുന്നതിൽ നിരാശ പ്രകടിപ്പിക്കുകയും ചെയ്തു.
ടെസ്സ: മൈ ലൈഫ് ഇൻ അത്‌ലറ്റിക്‌സ്, സാൻഡേഴ്സന്റെ ആത്മകഥ 1986-ൽ പ്രസിദ്ധീകരിച്ചു.
1990-ൽ, അവൾ "മറ്റൊരു സ്ത്രീയുടെ ഭർത്താവിനെ മോഷ്ടിച്ചു" എന്ന അവകാശവാദത്തിന് നിരവധി പത്രങ്ങൾക്കെതിരെ കേസ് കൊടുക്കുകയും 30,000 പൗണ്ട് നഷ്ടപരിഹാരമായി ഹൈകോർട്ട് ഓഫ് ജസ്റ്റിസ് വിധിച്ചു.
ഡെറിക്ക് ഇവാൻസുമായുള്ള (മിസ്റ്റർ മോട്ടിവേറ്റർ എന്നറിയപ്പെടുന്ന ഫിറ്റ്‌നസ് ഇൻസ്ട്രക്ടർ) വിവാഹബന്ധം വേർപിരിഞ്ഞതിന് ശേഷമാണ് തന്റെ ബന്ധം ആരംഭിച്ചതെന്ന് സാൻഡേഴ്സൺ പറഞ്ഞു.
ഇവാൻസിനൊപ്പം കാർഡിയോഫങ്ക് (1990), ബോഡി ബ്ലിറ്റ്സ് (സി. 1992) എന്നീ ഫിറ്റ്നസ് വീഡിയോകളിൽ സാൻഡേഴ്സൺ അഭിനയിച്ചിരുന്നു.
2010 മെയ് 3-ന്, ലണ്ടനിലെ സെന്റ് പോൾസ് കത്തീഡ്രലിൽ വെച്ച് സാൻഡേഴ്സൺ മുൻ ജൂഡോ ഒളിമ്പ്യൻ ഡെൻസിൻ വൈറ്റിനെ വിവാഹം കഴിച്ചു.
വധുവിൻറെ ആൾക്കാർ സഹ ഒളിമ്പിക് ടീമംഗങ്ങളായ ഷാരോൺ ഡേവീസ്, കെല്ലി ഹോംസ്, ക്രിസ്റ്റിൻ ഒഹുറൂഗു എന്നിവരായിരുന്നു.
50 വയസ്സായപ്പോഴേക്കും അവൾക്ക് മൂന്ന് വിട്രോ ഫെർട്ടിലൈസേഷൻ ചികിത്സകൾ വിജയിച്ചില്ല.
സാൻഡേഴ്സണും വൈറ്റും 2013-ൽ നാല് മാസം പ്രായമുള്ള ഇരട്ടകളായ കാസിയസ്, റൂബി മേ എന്നിവരെ വളർത്താൻ തുടങ്ങി.
അതിനടുത്ത വർഷം സാൻഡേഴ്സൺ 58 വയസ്സുള്ളപ്പോൾ അവരെ ദത്തെടുത്തു.
അവരുടെ അനന്തരവൻ, ഡിയോൺ സാൻഡേഴ്സൺ, 2019 ഒക്ടോബറിൽ വോൾവർഹാംപ്ടൺ വാണ്ടറേഴ്സിനൊപ്പം അരങ്ങേറ്റം കുറിച്ച ഒരു ഫുട്ബോൾ കളിക്കാരനാണ്.
Career statistics Personal bests Personal best performances by Tessa Sanderson Event Best Date Notes Ref. Javelin throw 73.58 m 26 June 1983 in Edinburgh 200 m 24.89 s July 1981 Brussels ( European Cup semi-final ) 400 m 57.3 s 1972 800 m 2:26.20 July 1981 Brussels ( European Cup semi-final ) 100 m hurdles 13.46 s 25 July 1981 at Crystal Palace 400 m hurdles 60.46 s 11 June 1977 Cwmbran Stadium ( 1977 UK Athletics Championships ) High jump 1.69 m 13 January 1973 at the Cosford Games Long jump 5.97 m July 1981 Brussels ( European Cup semi-final ) Shot put 13.27 m 1981 Heptathlon 6125 pts July 1981 Brussels ( European Cup semi-final ) 60 m hurdles (indoors) 8.5 s 26 February 1977 at Cosford Pentathlon (indoors) 3623 pts 1973 Seasonal bests
The table below shows Sanderson's best javelin performance per season.
Season rankings
Sanderson's position in the rankings of women's javelin throw athletes, based on their longest throw in the year.
Only positions in the top 25 are shown.
The table shows Sanderson's performances representing Great Britain and England in international competitions.
Tessa Sanderson's javelin throw record Year Competition Venue Position Distance Ref. 1973 European Junior Championships Duisburg , West Germany 12th 39.18 m 1974 British Commonwealth Games Christchurch , New Zealand 5th 48.54 m European Championships Rome , Italy 13th (q) 53.28 m 1976 Olympic Games Montreal , Canada 10th 57.18 m 1977 European Cup Helsinki , Finland 2nd 62.36 m World Cup Düsseldorf , West Germany 3rd 60.30 m 1978 Commonwealth Games Edmonton , Canada 1st 61.34 m European Championships Prague , Czechoslovakia 2nd 62.40 m 1979 European Cup Turin , Italy 3rd 62.38 m 1980 Olympic Games Moscow , Soviet Union 19th (q) 48.76 m 1981 Pacific Conference Games Christchurch , New Zealand 1st 61.56 m European Cup Zagreb , Yugoslavia 2nd 65.94 m 1983 World Championships Helsinki , Finland 4th 64.76 m 1984 Olympic Games Los Angeles , United States 1st 69.56 m 1986 Commonwealth Games Edinburgh , United Kingdom 1st 69.80 m 1987 World Championships Rome , Italy 4th 67.54 m 1988 Olympic Games Seoul , South Korea 21st (q) 56.70 m 1989 European Cup Gateshead , United Kingdom 3rd 59.72 m 1990 Commonwealth Games Auckland , New Zealand 1st 65.72 m European Championships Split , Yugoslavia 12th 57.56 m 1991 European Cup Frankfurt , Germany 1st 65.18 m 1992 Olympic Games Barcelona , Spain 4th 63.58 m World Cup Havana , Cuba 1st 61.86 m 1996 European Cup Madrid , Spain 4th 58.18 m Olympic Games Atlanta , United States 14th (q) 58.86 m 1997 World Championships Athens , Greece 18th (q) 57.84 m
"(q)" denotes position in qualifying round.
National titles AAA Junior Championships (under 17): 1971 and 1972 English Schools Champion: 1972 (intermediate) and 1973 (senior) British Schools International match: 1973 English Commonwealth Games trials: 1973 and 1978 British Olympic Games trials: 1976 and 1984 10 times AAA National Champion : 1975 , 1976 , 1977 , 1979 , 1980 , 1985 , 1989 , 1990 , 1992 , 1996 3 times UK National Champion : 1977 , 1978 , 1997 Midland Counties Championships
These were competitions for women based in the English Midlands counties of Avon , Gloucestershire , Hereford and Worcester , Leicestershire , Northamptonshire , Nottinghamshire , Salop , Staffordshire , Warwickshire and West Midlands .
Javelin throw: 1974, 1975, 1977 Pentathlon: 1976 400 m hurdles: 1977 Notes References പുറംകണ്ണികൾ Official website Archived 23 July 2019 at the Wayback Machine .
The Tessa Sanderson Foundation and Academy Archived 2018-12-21 at the Wayback Machine .
Tessa Sanderson Track and Field Statistics തെരേസ സാൻഡേഴ്സൺ at Olympics at Sports-Reference.com
തെറ്റായ വധശിക്ഷ ഇംഗ്ലീഷ് വിലാസം https://ml.wikipedia.org/wiki/Wrongful_execution പരമ്പര വധശിക്ഷ പ്രശ്നങ്ങൾ ചർച്ച · മതവും വധശിക്ഷയും തെറ്റായ വധശിക്ഷ · വധശിക്ഷ - മയക്കുമരുന്ന് കടത്തിന് വധശിക്ഷ നിലവിലുള്ള ചില രാജ്യങ്ങൾ അമേരിക്കൻ ഐക്യനാടുകൾ · ബെലാറൂസ് ചൈന · ക്യൂബ · ഈജിപ്റ്റ് · ഇന്ത്യ · ഇറാൻ ഇറാക്ക് · ജപ്പാൻ · മലേഷ്യ · മംഗോളിയ ഉത്തര കൊറിയ · പാകിസ്താൻ സൗദി അറേബ്യ · സിങ്കപ്പൂർ · ദക്ഷിണ കൊറിയ തായ്‌വാൻ · ടോങ്ക · ഉഗാണ്ട വിയറ്റ്നാം പണ്ട് വധശിക്ഷ ഉപയോഗത്തിലുണ്ടായിരുന്ന ചില രാജ്യങ്ങൾ ആസ്ട്രേലിയ · ഓസ്ട്രിയ · ബെൽജിയം · ഭൂട്ടാൻ ബ്രസീൽ · ബൾഗേറിയ · കാനഡ · സൈപ്രസ് ഡെന്മാർക്ക് · ഇക്വഡോർ · ഫ്രാൻസ് · ജർമനി ഹോങ്ക് കോങ്ങ് · ഹങ്കറി · ഐർലാന്റ് · ഇസ്രായേൽ ഇറ്റലി · മെക്സിക്കോ · നെതർലാന്റ്സ് ന്യൂസിലാന്റ് · നോർവേ · ഫിലിപ്പീൻസ് പോളണ്ട് · പോർച്ചുഗൽ · റൊമാനിയ · റഷ്യ സാൻ മറീനോ · ദക്ഷിണാഫ്രിക്ക · സ്പെയിൻ സ്വീഡൻ · സ്വിറ്റ്സർലാന്റിൽ · ടർക്കി ബ്രിട്ടൻ · വെനസ്വേല നിലവിലുള്ള വധശിക്ഷാരീതികൾ ശിരഛേദം · വൈദ്യുതക്കസേര · ഗാസ് ചേമ്പർ തൂക്കിക്കൊല്ലൽ · വിഷം കുത്തിവച്ചുള്ള വധശിക്ഷ വെടിവച്ചുള്ള വധശിക്ഷ ( ഫയറിംഗ് സ്ക്വാഡ് ) · കല്ലെറിഞ്ഞുള്ള വധശിക്ഷ നൈട്രജൻ കൊണ്ടു ശ്വാസം മുട്ടിച്ചുള്ള വധശിക്ഷ (നിർദേശിക്കപ്പെട്ടിട്ടുള്ളത്) പണ്ടുണ്ടായിരുന്ന വധശിക്ഷാരീതികൾ തിളപ്പിച്ചുള്ള വധശിക്ഷ · ബ്രേക്കിംഗ് വീൽ · തീവച്ചുള്ള വധശിക്ഷ കുരിശിലേറ്റൽ · ചതച്ചുകൊല്ലൽ · വയറു കീറിയുള്ള വധശിക്ഷ ശരീരം വലിച്ചു കീറൽ · ക്വാർട്ടറിംഗ് ആനയെക്കൊണ്ട് ചവിട്ടിച്ചുള്ള വധശിക്ഷ · തൊലിയുരിക്കൽ · ശൂലത്തിലേറ്റൽ അറുത്തുകൊല്ലൽ · ലിങ് ചി ബന്ധമുള്ള വിഷയങ്ങൾ കുറ്റങ്ങൾ · മരണശിക്ഷ കാത്തു കഴിയുന്നവർ · അവസാന ഭക്ഷണം · ശിക്ഷാശാസ്ത്രം · ആരാച്ചാർ ക സ തി
നിരപരാധിയായ ഒരു മനുഷ്യന് നീതിനിർവഹണത്തിലെ പിശകു മൂലം മരണശിക്ഷ നൽകുന്നതിനെയാണ് തെറ്റായ വധശിക്ഷ എന്നതുകൊണ്ടർത്ഥമാക്കുന്നത്.
ഇത്തരം കേസുകൾ വധശിക്ഷയ്ക്കെതിരായി വാദിക്കുന്നവർ ഉദാഹരിക്കാറുണ്ട്.
ധാരാളം നിരപരാധികളായ ആൾക്കാരെ ഇപ്രകാരം വധിച്ചതായി അവകാശവാദങ്ങളുണ്ടായിട്ടുണ്ട്.
പുതുതായി ലഭ്യമായ ഡി.എൻ.എ തെളിവുകൾ ഉപയോഗപ്പെടുത്തി 1992 മുതൽ 15-ൽ കൂടുതൽ വധശിക്ഷ കാത്തു കഴിയുന്നവരെ രക്ഷപെടുത്താൻ സാധിച്ചിട്ടുണ്ട്.
പക്ഷേ വളരെച്ചുരുക്കം കേസുകളിൽ മാത്രമേ ഡി.എൻ.എ. തെളിവ് ലഭ്യമായിട്ടുള്ളൂ.
ചില കേസുകളിൽ പ്രതികൾക്കെതിരായ തെളിവുകൾ ദുർബലമാണെന്ന കാരണത്താലാണ് വെറുതേ വിടപ്പെട്ടത്.
പ്രോസിക്യൂട്ടർമാർ തെറ്റായ നടപടി സ്വീകരിച്ചതാണ് ചില കേസുകൾ പുനർ വിചാരണയിൽ വെറുതേ വിടാൻ കാരണം.
ഡെത്ത് പെനാൽറ്റി ഇൻഫർമേഷൻ സെന്റർ എന്ന അമേരിക്കൻ ഐക്യനാടുകളിലെ സംഘടന വധശിക്ഷ നൽകപ്പെട്ടുവെങ്കിലും നിരപരാധിയായിരിക്കാൻ സാദ്ധ്യതയുണ്ട് എന്ന് കരുതപ്പെടുന്ന 8 ആൾക്കാരുടെ പട്ടിക പുറത്തുവിട്ടിട്ടുണ്ട്.
നിരപരാധിയാണെന്ന തെളിവോ അപരാധിയാണെന്നതിനെപ്പറ്റി കാര്യമായ സംശയമോ ഉണ്ടെങ്കിലും 39 ആൾക്കാരെയെങ്കിലും അമേരിക്കയിൽ വധിച്ചിട്ടുണ്ടത്രേ.
ബ്രിട്ടനിൽ ക്രിമിനൽ കേസസ് റിവ്യൂ കമ്മീഷൻ കേസുകൾ പുനപ്പരിശോധിച്ചതു കാരണം 1950-നും 1953-നും ഇടയിൽ ഒരാൾക്ക് മാപ്പുനൽകുകയും മൂന്നുപേരെ വെറുതേ വിടുകയും ചെയ്തിട്ടുണ്ട് (അക്കാലത്ത് ഇംഗ്ലണ്ടിലും വെയിൽസിലും ഏകദേശം 17 ആൾക്കാരെവീതം വർഷം വധിക്കുമായിരുന്നുവത്രേ).
ഇവർക്ക് നഷ്ടപരിഹാരവും നൽകുകയുണ്ടായി.
ടെക്സാസുകാരനായ ജോണി ഫ്രാങ്ക് ഗാരറ്റ് എന്നയാളെ ഒരു കന്യാസ്ത്രീയെ ബലാത്സംഗം ചെയ്ത് കൊന്ന കുറ്റത്തിന് വധിക്കുകയുണ്ടായി.
തെളിവുകളും സാക്ഷിമൊഴികളും ഫ്രാങ്ക് സംശയത്തിന്റെ നിഴലിൽ വരുന്നതിനു മുൻപ് ഒരു ക്യൂബക്കാരനാണ് കുറ്റക്കാരൻ എന്നായിരുന്നു സൂചിപ്പിച്ചിരുന്നത്.
ഈ കുഴപ്പം പിടിച്ച കേസ് 2008-ലെ ദി ലാസ്റ്റ് വേഡ് എന്ന ഡോക്യുമെന്ററിയിൽ വിശകലനം ചെയ്യുന്നുണ്ട്.
വെയ്ൻ ഫെൽക്കർ , എന്ന ബലാത്സംഗക്കുറ്റത്തിനു ശിക്ഷിക്കപ്പെട്ടയാൾ വധശിക്ഷയ്ക്ക് വിധേയനാക്കപ്പെട്ടെങ്കിലും നിരപരാധിയായിരുന്നിരിക്കാം എന്ന് ചിലർ വിശ്വസിക്കുന്നു.
1981-ൽ അമേരിക്കൻ ഐക്യനാടുകളിലെ ജോർജ്ജിയ സംസ്ഥാനത്ത് ഒരു സ്ത്രീയെ കാണാതെ പോയ സംഭവത്തിൽ ഇയാളെ പോലീസിന് സംശയമുണ്ടായിരുന്നു.
ശവശരീരം കണ്ടെത്തുന്നതിനു മുൻപുള്ള രണ്ടാഴ്ച്ച ഇയാൾ പോലീസ് നിരീക്ഷണത്തിലായിരുന്നു.
പോസ്റ്റ്മോർട്ടം നടത്തിയത് യോഗ്യതയില്ലാത്ത ആളായിരുന്നുവത്രേ.
പോലീസ് നിരീക്ഷണം തുടങ്ങുന്നതിനു മുൻപുള്ള സമയത്താണ് സ്ത്രീ മരിച്ചതെന്ന് വരും വിധം പോസ്റ്റ് മോർട്ടം റിപ്പോർട്ടിൽ മാറ്റം വരുത്തപ്പെട്ടുവത്രേ.
ശവശരീരം കണ്ടെത്തുന്നതിന് ഏറിയാൽ മൂന്നു ദിവസം മുൻപായിരുന്നിരിക്കണം മരണം നടന്നതെന്ന വിദഗ്ദ്ധമൊഴി പിന്നീട് ഫെൽക്കറുടെ അഭിഭാഷകർ കൊണ്ടുവന്നിരുന്നു.
പ്രോസിക്യൂഷൻ ധാരാളം തെളിവുകൾ കോടതിയിൽ സമർപ്പിക്കാതെ മുക്കിയതായും കണ്ടെത്തി.
ഇതിൽ ഡി.എൻ.എ. തെളിവുകളും ഉൾപ്പെട്ടിരുന്നു.
ഈ തെളിവുകൾ ഫെൽക്കറെ സംശയത്തിന്റെ ആനുകൂല്യത്താൽ വിട്ടയക്കുന്നതിനോ കുറ്റവിമുക്തനാക്കുന്നതിനോ കാരണമാകുമായിരുന്നുവെന്നാണ് വാദം.
സംശയിക്കപ്പെട്ടിരുന്ന മറ്റൊരു പ്രതി കുറ്റസമ്മതമൊഴി ഒപ്പിട്ടു നൽകുകയുമുണ്ടായത്രേ.
ഇതെല്ലാം മറികടന്ന് 1996-ൽ ഫെൽക്കറെ വധിക്കുകയുണ്ടായി.
2000-ൽ ഇദ്ദേഹത്തിന്റെ കേസ് വീണ്ടും വാദത്തിനെടുക്കുകയുണ്ടായി.
വധിക്കപ്പെട്ടുവെങ്കിലും ഡി.എൻ.എ. തെളിവുപയോഗിച്ച് നിരപരാധിത്വം തെളിയിക്കപ്പെടുന്ന ആദ്യ കേസിലെത്താനുള്ള ശ്രമത്തിന്റെ ഭാഗമായിരുന്നു ഈ പുനർവിചാരണ.
തോമസ് ഗ്രിഫിനും മീക്സ് ഗ്രിഫിനും 1915-ൽ മറ്റു വർഗത്തിൽ പെട്ട ഒരു സ്ത്രീയുമായി ബന്ധമുണ്ടായിരുന്ന ഒരാളെ കൊന്ന കുറ്റത്തിന് വധിക്കപ്പെട്ടു.
ശിക്ഷ നടപ്പാക്കി 94 വർഷത്തിനു ശേഷം ഇയാൾക്ക് മാപ്പു നൽകപ്പെട്ടു.
ഇവർക്കുമേൽ കുറ്റം ചുമത്തുകയും അറസ്റ്റ് ചെയ്യുകയും ചെയതത് ഇവർ നല്ല ഒരു അഭിഭാഷകനെ വച്ച് കേസ് വാദിക്കാൻ തക്ക പണക്കാരല്ലാതിരുന്നതുകൊണ്ടാണെന്നാണ് കരുതപ്പെടുന്നത്.
ബ്രിട്ടനിൽ തിമോത്തി ഇവാൻസ് എന്നയാളെ 1950-ൽ ഇയാളുടെ മകൾ ജെറാൾഡൈനെ കൊന്ന കുറ്റത്തിന് വിചാരണ ചെയ്യുകയും വധിക്കുകയൂം ചെയ്തു.
16 വർഷത്തിനു ശേഷം നടന്ന ഒരു ഔദ്യോഗിക അന്വേഷണത്തിൽ ഇവാൻസിന്റെ വാടകക്കാരനായിരുന്ന സീരിയൽ കൊലപാതകി ജോൺ റെജിനാൾഡ് ഹാല്ലിഡേ ക്രിസ്റ്റി എന്നയാളാണ് ഈ കൊലപാതകം നടത്തിയതെന്ന്  കണ്ടെത്തി.
ഇവാൻസിന്റെ ഭാര്യയെയും മറ്റ് അഞ്ചു സ്ത്രീകളെയും തന്റെ ഭാര്യയെയും കൊന്ന കാര്യവും ക്രിസ്റ്റി ഏറ്റുപറഞ്ഞു.
ശിക്ഷ നടപ്പാക്കി വർഷങ്ങൾ കഴിഞ്ഞ് 1966-ൽ ഇവാൻസിനെ കുറ്റവിമുക്തനാക്കി.
1965-ൽ ബ്രിട്ടനിൽ വധശിക്ഷ നിർത്തലാക്കുന്നതിന് കാരണമായത് ഈ വിധിയാണ്.
ഡെറക് ബെന്റ്ലി എന്ന ബുദ്ധിവളർച്ചയില്ലാത്ത യുവാവിനെ 1953-ൽ ബ്രിട്ടനിൽ വധിക്കുകയുണ്ടായി.
മോഷണശ്രമത്തിനിടെ ഒരു പോലീസുദ്യോഗസ്ഥനെ കൊന്നു എന്നതായിരുന്നു കുറ്റം.
ഇയാളുടെ കൂട്ടാളിയായിരുന്നു നിറയൊഴിച്ചത് എന്ന വസ്തുത കണക്കാക്കാതെയായിരുന്നു ശിക്ഷ.
വെടിവയ്പ്പ് നടന്ന സമയത്ത് ബെന്റ്ലി പോലീസ് കസ്റ്റഡിയിലുമായിരുന്നു.
യധാർത്ഥത്തിൽ കാഞ്ചി വലിച്ച കൂട്ടാളിക്ക് പ്രായപൂർത്തിയെത്താത്തതിനാൽ മരണശിക്ഷ കൊടുക്കാനാവുമായിരുന്നില്ല.
ചിപിത റോഡ്രിഗസിനെ 1863-ൽ ഒരു കുതിരക്കച്ചവടക്കാരനെ കൊന്നു എന്ന കുറ്റത്തിന് ടെക്സാസിൽ വച്ച് തൂക്കിക്കൊല്ലുകയുണ്ടായി.
122 വർഷങ്ങൾക്ക് ശേഷം ടെക്സാസ് നിയമസഭ ഇവരെ കുറ്റവിമുക്തയാക്കുന്ന പ്രമേയം പാസ്സാക്കി.
വേയ് ക്വിൻഗാൻ ( ചൈനീസ് : 魏清安, ?-1984, 23 വയസ്സ് പ്രായം) എന്ന ചൈനക്കാരനെ ലിയു എന്ന കാണാതെപോയ സ്ത്രീയെ ബലാത്സംഗം ചെയ്തു എന്ന കുറ്റത്തിന് വധിക്കുകയുണ്ടായി.
1984 മേയ് മൂന്നിനാണ് ഇയാളെ വധിച്ചത്.
അതിനടുത്ത മാസം ടിയാൻ യൂക്സിയു (田玉修) എന്നയാളെ അറസ്റ്റ് ചെയ്യുകയും ബലാത്സംഗം ചെയ്തത് താനാണെന്ന് സമ്മതിക്കുകയും ചെയ്തു.
3 വർഷങ്ങൾക്ക് ശേഷം വേയ് നിരപരാധിയാണെന്ന് ഔദ്യോഗികമായി പ്രഖ്യാപിക്കപ്പെട്ടു.
ടെങ് സിങ്ഷെൻ ( ചൈനീസ് : 滕兴善, ?-1989) എന്ന ചൈന്നക്കാരനെ ഷി ക്സിയാഓറോങ് (石小荣) എന്ന കാണാതായ സ്ത്രീയെ ബലാത്സംഗം ചെയ്യുകയും കൊല്ലുകയും ചെയ്തതിനും മോഷണത്തിനും വധിക്കുകയുണ്ടായി.
കഷണങ്ങളാക്കിയ ഒരു ശവശരീരം ഒരു വയോധികൻ കണ്ടെത്തുകയും പോലീസ് ഇത് ഷിയുടെ ശവശരീരമാണെന്ന് തീരുമാനിക്കുകയുമായിരുന്നു.
1989 ജനുവരി 28-ന് വധശിക്ഷ നടപ്പാക്കി.
1993-ൽ ഷി ഗ്രാമത്തിൽ തിരിച്ചെത്തി.
ഷാൻഡോങ് എന്ന സ്ഥലത്തേയ്ക്ക് അവരെ തട്ടിക്കൊണ്ടുപോയതായിരുന്നു എന്നായിരുന്നു അവർ പറഞ്ഞത്.
ടെങിന്റെ നിരപരാധിത്വം 2005 വരെ അധികാരികൾ കാര്യമായെടുത്തിരുന്നില്ല.
നിയേ ഷുബിൻ ( ചൈനീസ് : 聂树斌, 1974-1995) എന്ന ചൈനക്കാരനെ കാങ് ഝുവ(康菊花) എന്ന സ്ത്രീയെ ബലാത്സംഗം ചെയ്ത് കൊന്നു എന്ന കുറ്റത്തിന് 1995 ഏപ്രിൽ 27-ന് വധിക്കുകയുണ്ടായി.
2005-ൽ വധശിക്ഷ നടപ്പാക്കി 10 വർഷം കഴിഞ്ഞ സമയത്ത് വാങ് ഷുജിൻ (ചൈനീസ്: 王书金) എന്നയാൾ താനാണ് കൊലപാതകം ചെയ്തതെന്ന് പോലീസിനോട് സമ്മതിച്ചു.
[[qoγsiletu}|ക്വോഗ്സിലേറ്റു]] (മംഗോളിയൻ:ᠺᠥᠭᠰᠢᠯᠠᠲᠦ, ചൈനീസ്: 呼格吉勒图|呼格吉勒图, 1977-1996) എന്നയാളെ ഒരു പെൺകുട്ടിയെ ബലാത്സംഗം ചെയ്ത് കൊന്ന കുറ്റത്തിന് 1996 ജൂൺ 10-ന് വധിച്ചു.
2006 ഡിസംബർ 5-ന് ഷാവോ ഷിഹോങ് ( ചൈനീസ് : 赵志红) എന്നയാൾ കുറ്റസമ്മതം നടത്തി ഒരു ലേഖനമെഴുതി.
ജിയാങ് ഗുവോജിങ് (ചൈനീസ്: :江國慶|江國慶 1975-1997) എന്ന തായ്വാൻ കാരൻ പടയാളിയെ 1997 ആഗസ്റ്റ് 13-ന് ഒരു അഞ്ചു വയസ്സുകാരിയെ ബലാത്സംഗം ചെയ്തുകൊന്ന കുറ്റത്തിന് വധിക്കുകയുണ്ടായി.
2011 ജനുവരി 28-ന് ക്സു റോൺഗ്ഷോ (ചൈനീസ്: 許榮洲) പ്രോസിക്യൂട്ടറോട് താനാണ് കുറ്റം ചെയ്തതെന്ന് സമ്മതിച്ചു.
കാർലോസ് ഡെലൂണ 1989 ഡിസംബറിൽ ടെക്സാസിൽ വച്ച് വധിക്കപ്പെട്ടു.
പിന്നീട് നടന്ന അന്വേഷണത്തിൽ ഡെലൂണയുടെ അപരാധിത്വം സംശയത്തിലായി.
ശിക്ഷാവിമുക്തരാക്കപ്പെട്ട സംഭവങ്ങളും മാപ്പുനൽകലും
ഡി.എൻ.എ. തെളിവുപയോഗിച്ച് മരണശിക്ഷയിൽ നിന്ന് മോചിപ്പിക്കപ്പെട്ട ആദ്യ അമേരിക്കനാണ് കിർക്ക് ബ്ലഡ്സ്വർത്ത് .
വധശിക്ഷ വിധിക്കപ്പെട്ടുവെങ്കിലും പിന്നീട് കുറ്റവിമുക്തനാക്കിയ 100ആമത് അമേരിക്കക്കാരനായിരുന്നു റേ ക്രോൺ .
ബ്രിട്ടനിൽ ക്രിമിനൽ കേസുകൾ പുരരന്വേഷണം നടത്തുന്ന കമ്മീഷൻ 1950-നും 1953-നും മിടെ വധിക്കപ്പെട്ട ഒരാൾക്ക് മാപ്പുനൽകുകയും മറ്റ് മൂന്നുപേരെ കുറ്റവിമുക്തരാക്കുകയും ചെയ്തു.
ഇവർക്ക് നഷ്ടപരിഹാരം നൽകുകയുമുണ്ടായി.
മഹ്മൂദ് ഹുസൈൻ മാർട്ടിൻ എന്നയാളായിരുന്നു വെയിൽസിൽ അവസാനമായി തൂക്കിക്കൊല്ലപ്പെട്ടയാൾ.
ഇയാളുടെ ശിക്ഷ 1998-ൽ റദ്ദാക്കപ്പെട്ടു.
ജോർജ്ജ് കെല്ലിയെ 1950-ൽ ലിവർപൂളിൽ തൂക്കിക്കൊന്നിരുന്നു.
2003 ജൂണിൽ അപ്പീൽ കോടതി ഇയാളുടെ ശിക്ഷ റദ്ദാക്കി.
ഡെറക് ബെന്റ്ലി എന്നയാളുടെ ശിക്ഷ 1998-ൽ അപ്പീൽ കോടതി റദ്ദാക്കിയിരുന്നു.
ആദ്യം വിചാരണ നടത്തിയ ജഡ്ജ് പ്രതിക്ക് എല്ലാ ബ്രിട്ടീഷുകാരുടെയും ജന്മാവകാശമായ ന്യായവിചാരണ നിഷേധിച്ചു എന്ന് അപ്പീൽ കോടതി നിരീക്ഷിക്കുകയുണ്ടായി.
കോളിൻ കാമ്പെൽ റോസ്സ് (1892 — 1922) എന്നയാളെ ഒരു കുട്ടിയെ ബലാത്സംഗം ചെയ്ത് കൊന്നു എന്ന കുറ്റത്തിന് വധിക്കുകയുണ്ടായി.
ഇയാൾ നിരപരാധിയാണെന്നതിന് തെളിവുകളുണ്ടായിരുന്നുവത്രേ.
ശിക്ഷയെത്തുടർന്ന് പഴയ തെളിവുകൾ പുതിയ ശാസ്ത്രീയ മാർഗ്ഗങ്ങളുപയോഗിച്ച് 1990-കളിൽ പുനഃപരിശോധിക്കുകയുണ്ടായി.
റോസ്സ് നിരപരാധിയാണെന്ന വാദത്തെ പുതിയ പരീക്ഷണം പിന്തുണയ്ക്കുകയാണുണ്ടായത്.
2008-ൽ ഭരണകൂടം അദ്ദേഹത്തിന് മാപ്പ് നൽകുകയുണ്ടായി.
മാനസികാരോഗ്യം സംബന്ധിച്ച വിവാദം
മാനസികവളർച്ചയില്ലാത്തവർക്ക് വധശിക്ഷ നൽകുന്നതിനെപ്പറ്റി ധാരാളം ചർച്ചകൾ ഉണ്ടായിട്ടുണ്ട്.
മാനസികവികാസം നേടിയിട്ടില്ലാത്തവരെ വധിക്കുന്നത് ക്രൂരവും അസാധാരണവുമായ ശിക്ഷയാണെന്നും അമേരിക്കൻ ഭരണഘടനയുടെ എട്ടാം ഭേദഗതിക്കെതിരാണെന്നുമാണ് വാദഗതി.
പ്രതി കുറ്റത്തിന് എന്തുമാത്രം ശിക്ഷയർഹിക്കുന്നുണ്ട് എന്ന കാര്യം ക്രൂരവും അസാധാരണവുമായ ശിക്ഷയാണോ നൽകപ്പെട്ടത് എന്ന് വിശകലനം ചെയ്യുന്നതിന് അമേരിക്കൻ സുപ്രീം കോടതി ഉപയോഗിക്കുന്നുണ്ടെങ്കിലും മാനസികവളർച്ചയെത്താത്തവരുടെ വധശിക്ഷ ക്രൂരവും അസാധാരണവുമാണെന്ന വിധി ഇതുവരെയുണ്ടായിട്ടില്ല.
ഈ കാര്യം പെന്രി വേഴ്സസ് ലിനോ കേസിൽ വിശകലനം ചെയ്യപ്പെട്ടിരുന്നു.
ജോണി പോൾ പെന്രി എന്നയാൾ തനിക്കു ലഭിച്ച വധശിക്ഷ എട്ടാം ഭേദഗതിയുടെ ലംഘനമാണെന്നും അതിനാൽ ഇത് ഒഴിവാക്കിത്തരണമെന്നുമാണ് വാദിച്ചത്.
അയാളുടെ അഭിഭാഷകരുടെ വാദഗതി പെന്രിക്ക് മാനസിക വളർച്ചയെത്തിയിട്ടില്ല എന്നായിരുന്നു.
ധാരാളം മാനസികരോഗവിദഗ്ദ്ധർ ഇയാളുടെ ഐ.ക്യു. 50-നും 63-നും ഇടയിലാണെന്നും ഒരു ആറരവയസ്സുകാരന്റെ മാനസിക വളർച്ചയേ ഇയാൾക്കുള്ളൂ എന്നും മൊഴിനൽകുകയുണ്ടായി.
ജില്ലാ കോടതിയും അഞ്ചാം സ്ർക്യൂട്ട് അപ്പീൽ കോടതിയും പെന്രിയുടെ പെറ്റീഷൻ തള്ളിക്കളഞ്ഞു.
അമേരിക്കൻ സുപ്രീം കോടതി നാലിനെതിരേ അഞ്ച് വോട്ടുകൾക്ക് മാനസികവളർച്ചയില്ലാത്തയാളെ വധിക്കുന്നത് എട്ടാം ഭേദഗതിക്കെതിരല്ല എന്ന് വിധിച്ചു.
1989-ലെ ഈ വിധിയ്ക്കു ശേഷം 16 സംസ്ഥാനങ്ങളും ഫെഡറൽ സർക്കാരും മാനസികവളർച്ചയില്ലാത്തയാൾക്കാരെ വധശിക്ഷയ്ക്ക് വിധിക്കുന്നത് നിരോധിച്ച് നിയമം കൊണ്ടുവന്നു.
ഇവയും കാണുക വധശിക്ഷയുടെ വിവിധ വശങ്ങൾ- ചർച്ച അവലംബം പുറത്തേയ്ക്കുള്ള കണ്ണികൾ ഡെത്ത് പെനാൽറ്റി ഇൻഫർമേഷൻ സെന്റർ വധശിക്ഷയ്ക്കെതിരായി പ്രവർത്തിക്കുന്ന സംഘടന ജസ്റ്റിസ്:ഡിനൈഡ് മാഗസിൻ നിരപരാധികളെന്ന് കരുതപ്പെടുന്നവരെ വധശിക്ഷ നൽകിയതുസംബന്ധിച്ച വിവരങ്ങൾ ഉൾക്കൊള്ളുന്നു.
ശിക്ഷവിധിക്കപ്പെട്ടുവെങ്കിലും നിരപരാധികളാണെന്ന് കരുതപ്പെടുന്നവരുടെ വിവരങ്ങളുടെ ശേഖരം.
150 ആൾക്കരുടെ വിവരം ഇതിലുണ്ട്.
തെറ്റിക്കൊക്ക് ഇംഗ്ലീഷ് വിലാസം https://ml.wikipedia.org/wiki/Whimbrel
Whimbrel, തൃശൂർ ജില്ലയിൽ ചാവക്കാട് നിന്നും
നീർപ്പക്ഷികളിൽ വ്യാപകമായി കണ്ടുവരാറുള്ള ഒരു പക്ഷിയാണ് തെറ്റിക്കൊക്കൻ (Whimbrel).
കരാഡ്രിഫോമിസ് (Charadriiformes)) പക്ഷികുടുംബത്തിലെ സ്ക്കോളോപാസിനെ (Scolopacinae) ഉപകുടുംബത്തിൽപ്പെടുന്നു.
ശാസ്ത്രനാമം: ന്യുമെനിയസ് ഫിയോപ്പസ്(Numenius phaeopus).
ഒരു നാടൻ കോഴിയോളം വലിപ്പമുള്ള ഈ നീർപ്പക്ഷിയെ കേരളത്തിനു പുറമേ ആൻഡമാൻ-നിക്കോബാർ , ലക്ഷദ്വീപ് , മാലിദ്വീപ് , ഗുജറാത്ത് തുടങ്ങിയ പ്രദേശങ്ങളിലെ തീരദേശത്തും കായലോരങ്ങളിലും അഴിമുഖങ്ങളിലെ ചെളിപ്പരപ്പിലുമെല്ലാം കണ്ടുവരുന്നു.
ഒറ്റയായോ ചെറുകൂട്ടങ്ങളായോ ആണ് ഇവ സഞ്ചരിക്കുന്നത്.
ഒക്ടോബർ മുതൽ ഏപ്രിൽ വരെയുള്ള കാലയളവിലാണ് തെറ്റിക്കൊക്കുകളെ കേരളത്തിൽ ധാരാളമായി കണ്ടുവരുന്നത്.
തെറ്റിക്കൊക്കുകൾക്ക് 37 മുതൽ 47 സെന്റിമീറ്റർ വരെ നീളവും 75 മുതൽ 90 സെന്റിമീറ്റർ വരെ ചിറകളവും 270 മുതൽ 495 ഗ്രാം വരെ തൂക്കവും ഉണ്ട്.
ശരീരത്തിന്റെ മേൽഭാഗത്തിന് കടുംതവിട്ടും അടിവശത്തിന് നേർത്ത തവിട്ടും നിറമാണ്.
ഇവയുടെ ശരീരത്തിൽ വലിപ്പം കൂടിയ നിരവധി കറുത്ത പൊട്ടുകളുണ്ടായിരിക്കും.
കണ്ണിനു മുകളിലെ വീതികൂടിയ പുരികവും നെറ്റിയിൽ തെളിഞ്ഞു കാണുന്ന മൂന്ന് പട്ടകളും നീളം കൂടി താഴോട്ടു വളഞ്ഞ കൊക്കും തെറ്റിക്കൊക്കുകളുടെ സവിശേഷതയാണ്.
നെറ്റിയിലുള്ള പട്ടകളിൽ നടുവിലുള്ളതിന് ഇളം തവിട്ടും ഇരുവശങ്ങളിലുമുള്ളതിന് കറുപ്പും നിറമാണ്.
കാലുകൾ നീളം കൂടിയവയാണ്.
തെറ്റിക്കൊക്കുകൾ പറക്കുമ്പോൾ ശ്രോണിയിലെ വെളുത്ത ത്രികോണം വളരെ വ്യക്തമായി കാണാൻ കഴിയും.
ആൺ-പെൺ പക്ഷികൾ കാഴ്ചയിൽ ഒരേപോലെയിരിക്കും.
തെറ്റിക്കൊക്കിന്റെ ശബ്ദത്തിന് കുതിരയുടെ ശബ്ദത്തോടു സാദൃശ്യമുണ്ട്.
തീരദേശത്തെ ഞണ്ടുകളും കക്കകളും മറ്റു ചെറു പ്രാണികളുമാണ് ഇവയുടെ ഇഷ്ട ഭക്ഷണം.
മണ്ണിൽ തീർക്കുന്ന കുഴികളിൽ ഇലകൾ നിരത്തിയുണ്ടാക്കുന്ന കൂട്ടിലാണ് ഇവ മുട്ടയിടുക.
ഒരു പ്രജനനകാലത്ത് 3 മുതൽ 5 മുട്ടകൾ വരെയാണ് ഇടുക.
മുട്ടകൾക്ക് നീലയും പച്ചയും കലർന്നതോ സ്വർണ്ണ നിറമോ ഉള്ളതും കടുത്ത തവിട്ടു പുള്ളിക്കുത്തുകൾ ഉള്ളതും ആയിരിക്കും.
22 മുതൽ 28 ദിവസം വരെയുള്ള അടയിരിക്കൽ കാലത്ത് ആൺ പക്ഷിയും പെൺ പക്ഷിയും മാറി മാറി അടയിരിക്കും.
മുട്ട വിരിഞ്ഞെത്തുന്ന കുഞ്ഞുങ്ങൾ അധികം താമസിയാതെ തന്നെ ഇരതേടാൻ തുടങ്ങും.
മുതിർന്ന പക്ഷികളുടെ നിരീക്ഷണത്തിലാവും കുഞ്ഞുങ്ങളുടെ ഇര തേടൽ.
ആഫ്രിക്കൻ യൂറേഷ്യൻ ദേശാടന നീർപ്പക്ഷി സംരക്ഷണ കരാർ പ്രകാരം സംരക്ഷിച്ചിട്ടുള്ള പക്ഷിയാണ് തെറ്റിക്കൊക്കൻ.
ചിത്രശാല തെറ്റിക്കൊക്ക് (Numenius phaeopus), ചാവക്കാട് കടപ്പുറത്ത് നിന്ന് തെറ്റിക്കൊക്കന്റെ പറക്കൽ, മുഴപ്പിലങ്ങാടി ബീച്ച്, കണ്ണൂർ രേഖാ ചിത്രം മുട്ട തെറ്റികൊക്കൻ സ്റ്റാമ്പിൽ അവലംബം പുറത്തേക്കുള്ള കണ്ണികൾ Numenius phaeopus എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ Numenius phaeopus എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Whimbrel Species Account - Cornell Lab of Ornithology Whimbrel - Species text in The Atlas of Southern African Birds .
Whimbrel - Numenius phaeopus - USGS Patuxent Bird Identification InfoCenter Whimbrel Migration Studies Archived 2011-08-29 at the Wayback Machine .
- The Center for Conservation Biology, College of William and Mary Virginia Commonwealth University RSPB Birds by Name: Whimbrel കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ തെറ്റിക്കൊക്ക് എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
പഴയ നിയമം ഇംഗ്ലീഷ് വിലാസം https://ml.wikipedia.org/wiki/Old_Testament
ഇസ്രായേൽ ജനതയുടെ മതപരമായ രേഖകളെയും ചരിത്രത്തിനെയും ക്രിസ്ത്യാനികൾ വിവക്ഷിക്കുന്നത് പഴയ നിയമം എന്നാണ്.
ക്രിസ്ത്യാനികളും യഹൂദരും ഇതിനെ പാവനമായി കാണുന്നു.
ഇതിലെ പുസ്തകങ്ങളുടെ എണ്ണത്തിൽ വിവിധ ക്രിസ്ത്യൻ സഭകൾ തമ്മിൽ കാര്യമായ അന്തരമുണ്ട്.
പ്രൊട്ടസ്റ്റന്റ് സഭ ഹീബ്രൂ ബൈബിളിനെ അംഗീകരിക്കുന്നുവെങ്കിലും അതിനെ 39 പുസ്തകങ്ങളായി തരം തിരിക്കുന്നു.
കതോലിക്കർ, കിഴക്കൻ ഓർത്തഡോക്സ് സഭ, അലക്സാണ്ട്രിയയിലെ കോപ്റ്റിക് ഓർത്തഡോക്സ് സഭ, എത്യോപ്യൻ സഭ എന്നിവർ താരതമ്യേന വലിയ ഒരു കൂട്ടം പുസ്തകങ്ങളെയാണ് പഴയനിയമമായി കണക്കാക്കുന്നത്.
പുസ്തകങ്ങളെ പൊതുവിൽ ദൈവം ഇസ്രായേൽ ജനതയെ തിരഞ്ഞെടുത്തതെങ്ങനെ എന്ന് വിവരിക്കുന്ന പെന്റാട്യൂക്ക്; ഇസ്രായേൽ ജനത കനാൻ കീഴടക്കിയതു മുതൽ ബാബിലോണിലേക്ക് നാടു കടത്തപ്പെടും വരെയുള്ള ചരിത്രം പറയുന്ന പുസ്തകങ്ങൾ; നൈതികതയെയും നല്ലതിനെയും ചീത്തയെയും പറ്റിയുള്ള ജ്ഞാനത്തെയും മറ്റും പറ്റി ചർച്ച ചെയ്യുന്ന പുസ്തകങ്ങൾ; ദൈവത്തിൽ നിന്നകന്നു പോകുന്നതിന്റെ അനന്തരഭലങ്ങളെപ്പറ്റി താക്കീത് നൽകുന്ന പ്രവാചകരുടെ പുസ്തകങ്ങൾ എന്നിങ്ങനെ നാലായി തിരിക്കാം.
ഈ പുസ്തകങ്ങളുടെ യധാർത്ഥ രചയിതാക്കളും വായനക്കാരുമായിരുന്ന ഇസ്രായേൽ ജനതയെ സംബന്ധിച്ചിടത്തോളം ഇവയുടെ ഉള്ളടക്കം അവരും ദൈവവും തമ്മിലുള്ള സമാനതകളില്ലാത്ത ബന്ധത്തിനെയും, അവർക്ക് യഹൂദരല്ലാത്തവരോടുള്ള ബന്ധത്തിനെയും പറ്റിയായിരുന്നു.
മനുഷ്യരാശിയുടെ രക്ഷകന്റെ വരവ് എന്ന തത്ത്വത്തിൽ അധിഷ്ടിതമായ ക്രിസ്തുമതം പഴയനിയമപുസ്തകങ്ങളെ പുതിയനിയമത്തിന്റെ (ക്രിസ്തുമത വേദപുസ്തകത്തിന്റെ രണ്ടാം ഭാഗം) വരവിനായുള്ള തയാറെടുപ്പായാണ് കാണുന്നത്.
പഴയനിയമത്തിലെ 39-ഓ (പ്രൊട്ടസ്തന്റ്),46-ഓ (കത്തോലിക്), അതിൽ കൂടുതലോ (ഓർത്തഡോക്സ് സഭകളും മറ്റുള്ളവരും) പുസ്തകങ്ങളെ പെന്റാട്യൂക്ക് (അഞ്ചു പുസ്തകങ്ങൾ), ചരിത്രപുസ്തകങ്ങൾ, ജ്ഞാനപുസ്തകങ്ങൾ, പ്രവാചകരുടെ പുസ്തകങ്ങൾ എന്നിങ്ങനെ നാലായി വർഗീകരിക്കാം.
ആദ്യകാല ക്രിസ്ത്യാനികൾ ജൂതമതഗ്രന്ധങ്ങളുടെ സെപ്റ്റ്വാജിന്റ് എന്ന അനൗദ്യോഗിക ഗ്രീക്ക് തർജമയാണ് പഴയനിയമമായി ഉപയോഗിച്ചിരുന്നത്.
പ്രൊട്ടസ്റ്റന്റ് സഭകൾ പിൽക്കാലത്ത് സെപ്റ്റ്വാജിന്റിലെ ജൂതന്മാർ മതഗ്രന്ധമായി അംഗീകരിക്കാത്ത ചില ഭാഗങ്ങൾ ഒഴിവാക്കി.
ഇതാണ് പുസ്തകങ്ങളുടെ എണ്ണത്തിലുള്ള വ്യത്യാസത്തിന്റെ കാരണം.
താഴെക്കൊടുത്തിരിക്കുന്ന പട്ടികയിൽ തനാക്ക് എന്ന ഹീബ്രൂ ബൈബിളിലെയും പഴയ നിയമത്തിലെയും പുസ്തകങ്ങൾ കാണുക.
തനാക്കിൽ 24 പുസ്തകങ്ങളാണുള്ളതെങ്കിലും പ്രൊട്ടസ്റ്റന്റ് ക്രിസ്ത്യൻ പഴയനിയമത്തിൽ ശമുവേലിന്റെ പുസ്തകം, രാജാക്കന്മാർ, ദിനവൃത്താന്തം, എസ്രാ-നെഹേമിയ എന്നിവരുടെ പുസ്തകം, പ്രവാചകരുടെ പുസ്തകം (ചെറിയവ) എന്നിവ വിഭജിച്ച് പുസ്തകങ്ങളുടെ എണ്ണം 39-ൽ എത്തിച്ചു.
(അധികമായുള്ള പുസ്തകങ്ങൾ ഇറ്റാലിക്സിൽ കൊടുത്തിരിക്കുന്നു.): ഹീബ്രൂ ബൈബിൾ ഗ്രീക്ക് ബൈബിൾ കുറിപ്പുകൾ തോറ (നിയമം) പെന്റാട്യൂക്ക് ഉൽപത്തി പുറപ്പാട് ലേവ്യർ സംഖ്യാപുസ്തകം ആവർത്തനപുസ്തകം ഉൽപത്തി പുറപ്പാട് ലേവ്യർ സംഖ്യാപുസ്തകം ആവർത്തനപുസ്തകം പ്രവാചകർ ചരിത്രം യോശുവ ന്യായാധിപൻ‌മാർ ശമുവേൽ രാജാക്കൻ‌മാർ ഏശയ്യാ ജറെമിയ എസെക്കിയേൽ പ്രവാചകരുടെ പുസ്തകം - ചെറിയവ (ഒറ്റപ്പുസ്തകം) യോശുവ ന്യായാധിപൻ‌മാർ റൂത്ത് 1 ശമുവേൽ 2 ശമുവേൽ 1 രാജാക്കൻ‌മാർ 2 രാജാക്കൻ‌മാർ 1 ദിനവൃത്താന്തം 2 ദിനവൃത്താന്തം 1എസ്ദ്രാസ് എസ്രാ നെഹമിയ എസ്തേർ (കൂട്ടിച്ചേർക്കലുകളോട് കൂടി) ജൂഡിത്ത് ടോബിറ്റ് 1-4 മക്കാബീസ് ഹീബ്രൂ ബൈബിളിലെ പ്രവാചകരുടെ പുസ്തകങ്ങളെ അങ്ങനെ വിളിക്കുന്നത് ആ പുസ്തകങ്ങളിൽ പ്രവചനങ്ങൾ ഉണ്ടായതുകൊണ്ടല്ല, മറിച്ച് പ്രവാചകരാൽ രചിക്കപ്പെട്ടവയാണ് അവ എന്ന വിശ്വാസം മൂലമാണ്.
റുത്ത്, ദിനവൃത്താന്തം, എസ്രാ, നെഹേമിയ എന്നീ പുസ്തകങ്ങൾ ഹീബ്രൂ ബൈബിളിലെ കൃതികൾ എന്ന വിഭാഗത്തിൽ നിന്ന് പഴയനിയമത്തിലെ ചരിത്ര വിഭാഗത്തിലേയ്ക്ക് (ഉള്ളടക്കം കണക്കിലെടുത്ത്) മാറ്റപ്പെട്ടു.
"പ്രവാചകരുടെ പുസ്തകം - ചെറിയവ " എന്നാൽ പ്രാധാന്യം കുറവുള്ളവ എന്നല്ല് അർത്ഥം, മറിച്ച് വലിപ്പം കുറവുള്ളവ എന്നാണ്.
കൃതികൾ ജ്ഞാനപുസ്തകങ്ങൾ സങ്കീർത്തനങ്ങൾ ഇയ്യോബ് സുഭാഷിതങ്ങൾ റൂത്ത് ഉത്തമഗീതം സഭാപ്രസംഗകൻ വിലാപങ്ങൾ എസ്തർ ദാനിയേൽ എസ്രാ-നെഹേമിയ ദിനവൃത്താന്തം സങ്കീർത്തനങ്ങൾ സുഭാഷിതങ്ങൾ സഭാപ്രസംഗകൻ ഉത്തമഗീതം ഇയ്യോബ് സോളമന്റെ അവധാനത സിറാക്ക് ദിനവൃത്താന്തമാണ് ഹീബ്രൂ ബൈബിളിലെ അവസാന പുസ്തകം.
ഇസ്രായേൽ ജറുസലേമിലെത്തുന്നതും ചരിത്രം അവസാനിക്കുന്നതുമാണ് ഇതിലെ പ്രമേയം.
പഴയ നിയമത്തിന്റെ അവസാനം തുടരുന്ന ചരിത്രത്തെ (പുതിയ നിയമത്തിൽ അവസാനിക്കും വിധം) കാണിക്കുന്നു.
ടോബിയ സിങ്കർ എന്ന റാബിയുടെ അഭിപ്രായത്തിൽ ഇപ്രകാരം ചെയ്തത് യേശുക്രിസ്തു രക്ഷകനാണെന്ന് കാണിക്കാൻ വേണ്ടിയാണ്.
പ്രവാചകർ പ്രവാചകരുടെ പുസ്തകം - ചെറിയവ (12 പുസ്തകങ്ങൾ) ഇസയ ജെറേമിയ ബറൂച്ച് വിലാപങ്ങൾ ജെറേമിയയുടെ കത്ത് എസേക്കിയൽ സൂസന്ന ദാനിയേൽ (കൂട്ടിച്ചേർക്കലുകളോട് കൂടി) പഴയനിയമത്തിന്റെ പുതിയ പതിപ്പുകളിൽ പ്രവാചകരുടെ ക്രമം തലതിരിച്ചാക്കിയിട്ടുണ്ട്.
ഇപ്പോൾ പഴയനിയമത്തിലെ അവസാന വചനത്തിൽ ഒന്ന് മലാഖിയുടെ പുസ്തകത്തിലെ പ്രവാചകൻ എലിജായുടെ തിരിച്ചുവരവിനെക്കുറിച്ചുള്ള വാക്യമാണ് "യഹോവയുടെ വലുതും ഭയങ്കരവുമായ നാൾ വരുന്നതിന്നു മുമ്പെ ഞാൻ നിങ്ങൾക്കു ഏലീയാപ്രവാചകനെ അയക്കും."
(മലാഖി 4:5).
പ്രൊട്ടസ്റ്റന്റ് ബൈബിളിലെ പഴയനിയമ പുസ്തകങ്ങൾ ഉൽപത്തി പുറപ്പാട് ലേവ്യർ സംഖ്യ ആവർത്തനപുസ്തകം യോശുവ ന്യായാധിപൻ‌മാർ റൂത്ത് 1 ശമുവേൽ 2 ശമുവേൽ 1 രാജാക്കൻ‌മാർ 2 രാജാക്കൻ‌മാർ 1 ദിനവൃത്താന്തം 2 ദിനവൃത്താന്തം എസ്രാ നെഹമിയ എസ്തേർ ഇയ്യോബ് സങ്കീർത്തനങ്ങൾ സുഭാഷിതങ്ങൾ സഭാപ്രസംഗകൻ ഉത്തമഗീതം ഏശയ്യാ ജറെമിയ വിലാപങ്ങൾ എസെക്കിയേൽ ദാനിയേൽ ഹോസിയ ജോയേൽ ആമോസ് ഒബാദിയ യോനാ മിക്കാ നാഹും ഹബക്കുക്ക് സെഫാനിയാ ഹഗ്ഗായി സഖറിയാ മലാക്കി അവലംബം
പഴയ ഇന്ത്യൻ പാർലമെൻ്റ് മന്ദിരം Parliament House, New Delhi Parliament House, New Delhi
ഇന്ത്യയുടെ പാർലമെന്റ് മന്ദിരമാണ് സൻസദ് ഭവൻ .
ന്യൂഡെൽഹിയിലെ സൻസദ് മാർഗ്ഗിലാണ് സൻസദ് ഭവൻ സ്ഥിതിചെയ്യുന്നത്.
രാഷ്ട്രപതി ഭവനിൽ നിന്ന് 750 മീറ്റർ അകലെയുള്ള സെൻട്രൽ വിസ്ത കടക്കുന്ന സൻസാദ് മാർഗിലാണ് ഇത് സ്ഥിതിചെയ്യുന്നത്.
ഇന്ത്യാ ഗേറ്റ്, യുദ്ധസ്മാരകം, പ്രധാനമന്ത്രിയുടെ ഓഫീസ്, താമസസ്ഥലം, മന്ത്രാലയ കെട്ടിടങ്ങൾ, ഇന്ത്യൻ സർക്കാരിന്റെ മറ്റ് അഡ്മിനിസ്ട്രേറ്റീവ് യൂണിറ്റുകൾ എന്നിവയാൽ ചുറ്റപ്പെട്ടിരിക്കുന്നു.
ചരിത്രം The circular House of Parliament in New Delhi , home of the Central Legislative Assembly
ഹൗസ് ഒഫ് പാർലമെന്റ് എന്നാണ് സൻസദ് ഭവൻ ആദ്യം അറിയപ്പെട്ടിരുന്നത്.